Florinel Coman (26 de ani) a atras atenţia formaţei Al-Duhail din Qatar. Reprezentanţii echipei din Qatar au şi venit la palat pentru a negocia cu Gigi Becali. Iată sfatul pe care i l-a dat Răzvan Raţ lui Florinel Coman legat de un transfer în zona arabă.
Chiar dacă transferul la Al-Duhail a intrat în stand-by, după ce impresarul lui Coman a cerut un comision uriaş, Răzvan Raţ îl sfătuieşte pe Florinel Coman să se gândească în primul rând la aspectul financiar.
Sfatul pe care i l-a dat Răzvan Raţ lui Florinel Coman legat de un transfer în zona arabă!
Iată dialogul dintre Dan Pavel şi Răzvan Raţ în emisiunea AS.ro LIVE de astăzi:
Dan Pavel: Florinel Coman. Plecarea lui Florinel Coman în zona arabă…
Răzvan Raţ: Păi a plecat?
Dan Pavel: Încă n-a plecat, dar îşi doreşte să plece. Ăsta nu este un secret. Îşi doreşte să plece la vârsta pe care o are în zona arabă. Ce ai face în locul lui, e o decizie bună? E în mijlocul carierei practic…
Răzvan Raţ: Discutabil, pentru faptul că depinde din ce punct de vedere priveşti. Am avut ocazia, de-a lungul carierei, să am tot felul de oameni pe lângă mine care mi-au dat sfaturile corecte. La un moment dat cineva a spus că nu o să-ţi facă nimeni statuie că ai jucat 20 de ani la Inter. Şi chiar era o glumă, ‘Uite, nu i-au făcut statuie nici lui Hagi’. Ceea ce rămâne după carieră este ceea ce găseşti în buzunar.
Răzvan Raţ: Vorbind la rece, gândind foarte pragmatic. Îţi faci calculele. Unde pot să ajung? Nu ştiu unde poate să ajungă Florinel Coman din poziţia în care e. Cel mai bun jucător de la FCSB, câştigător de campionat. E foarte greu ca FCSB să ajungă în Champions League. S-ar putea să aibă şansa să ajungă în Europa League. Deci ar fi într-o vitrină de unde ar putea să plece, dar trebuie să mai aştepte un an şi nu e o certitudine că va evolua bine. Va avea o evoluţie care să facă o anumită echipă din Premier League, din top 5 campionate, care îi poate oferi un salariu pe care i-l poate oferi o echipă dintr-un fotbal mai slab şi care, practic, e invizibil. Îţi faci calculele până la urmă.
Motivul pentru care nu se mai face transferul lui Florinel Coman în Qatar! Mihai Stoica: „Nu l-am tăiat din lot”
Motivul pentru care nu se mai face transferul lui Florinel Coman în Qatar a fost dezvăluit. Agentul lui Florinel Coman, Federico Pastorello, ar fi cerut un comision uriaş pentru ca internaţionalul român să meargă la Al-Duhail. Reprezentanţii clubului din Qatar au refuzat din start.
Potrivit sportpesurse.ro, Federico Pastorello ar fi cerut un comision de 500.000 de euro pentru a se face acest transfer.
Cei din Qatar nu au fost de acord. Astfel, transferul a intrat în stand-by. Mutarea s-ar putea face, în cele din urmă, dacă impresarul italian va renunţa la pretenţiile considerate exagerate.
„Nu s-a primit nicio ofertă pentru Coman. De fapt, nu trebuie primită ofertă. Până nu intră banii în cont şi el semnează… Nu am nicio idee, nu ştiu. Nu părea nimic făcut, asta a scris presa.
Nu avea cine să închidă business-ul, că se închide când intră banii în cont. Cine vine şi spune că dă 3-3,5 milioane înseamnă că nu vrea să-l ia. Din câte reţin, Coman mai are trei ani.
Să vedem ce se va întâmpla. Eu nu l-am tăiat din lotul pe care l-am desenat pentru sezonul următor. Eu tot adaug, dar de tăiat, n-am tăiat nimic până acum”, a declarat Mihai Stoica pentru orangesport.ro.